फुटबॉल खिलाड़ी इस बार जब मैदान में उतरे हैं तो एक बात और नई है- टैटू विस्फोट. खिलाड़ियों के टैटू प्रशंसकों का खूब ध्यान खींच रहे हैं, लेकिन क्या कहते हैं ये टैटू.चिली के फ़ुटबॉलर पीनील्या का विश्व कप को समर्पित यह टैटू ट्विटर पर दिखा.पिछले कुछ दिनों में बनाया गया यह टैटू, ब्राज़ील के साथ खेले गए दूसरे दौर के मुक़ाबले में मिले एक्स्ट्रा टाइम में गोल करने से चिली के स्ट्राइकर पीनीलिया के चूक जाने की याद दिलाता है.तय समय में गोल रहित रहे इस मुक़ाबले में पेनल्टी शूटआउट में ब्राज़ील ने चिली को हरा दिया था.टैटू के नीचे लिखा है, 'वन सेंटीमीटर फ्रॉम ग्लोरी' यानी विजय से एक सेंटीमीटर दूर.लफ़बरा यूनिवर्सिटी के खेल मनोवैज्ञानिक डेविड फ़्लेचर मानते हैं कि यह टैटू बताता है कि खिलाड़ी कितना निराश है.रियल मेड्रिड के खिलाड़ी सर्ख़ियो रमोस की दोनों पिंडलियों पर विश्व कप और चैंपियंस लीग की ट्रॉफ़ियाँ बनी हैं.स्पेन ने 2010 में पहली बार विश्वकप जीता था और रियल मेड्रिड को रिकॉर्ड दसवीं बार चैंपियंस ट्रॉफ़ी जीतने के लिए 12 साल इंतज़ार करना पड़ा था.यूनिवर्सिटी ऑफ़ एसेक्स में बॉडी ऑर्ट इतिहासकार मैट लोड्डर कहते हैं कि, "हर टैटू संदेश नहीं देता है और जो देते हैं वो भी अक़्सर काल्पनिक होते हैं."योंग का टैटू बनाने वाले एडी एटामेडा कहते हैं, ''योंग के धड़, बाहों और हाथों पर योद्धाओं की थीम का टैटू दर्शाता है कि विश्वकप उनके व्यक्तित्व के लिए कितना अहम है.''डेविड फ्लेचर कहते हैं कि उन्हें इस बात को लेकर कोई शक़ नहीं है कि विश्वकप उनके जीवन का सबसे अहम लम्हा है. इन खिलाड़ियों के लिए यह सिर्फ खेल नहीं है. जिनके लिए पूरी ज़िंदगी उन्होंने प्रशिक्षण लिया उसे दिखाने के लिए कुछ ही पल मिले हैं.इतालवी मिड फ़ील्डर ने ख़तरे के तिकोने निशान के बीच में गेंद छीनने की जद्दोज़हद वाला टैटू बनवाया है. ऐसा लग रहा है जैसे दफ़्तर का सफ़ाई कर्मचारी चिकने फर्श की चेतावनी छोड़ गया हो.लेकिन इस टैटू का संदेश थोड़ा उत्तेजक है क्योंकि इसमें वार से विपक्षी खिलाड़ी की टांग टूटती दिख रही है.फ़ुटबॉल मैचों के दौरान मोजे पहनने की बाध्यता के चलते ये टैटू सिर्फ़ प्रशिक्षण मैचों के दौरान ही दिखता है.ब्राज़ील के घायल सुपरस्टार नेमार की गर्दन पर बना यह टैटू दार्शनिक संदेश देता है. इसके मायने हैं सबकुछ गुज़र जाता है या कुछ भी हमेशा नहीं रहता.रीढ़ की हड्डी में चोट के कारण बाहर हुए नेमार को अपनी टीम को जर्मनी के हाथों 7-1 से हारते देखना पड़ा.उन्होंने अपने पैरों पर ऑसाडिया और अलेग्रिया गुदवाया है जिसका मतलब है बहादुर और खुश.युवा खिलाड़ी रहीम स्टर्लिंग का टैटू पश्चिमी लंदन में बीते उनके बचपन से प्रभावित है. दस साल का लड़का वेंब्ले स्टेडियम की प्रसिद्ध मेहराब को देख रहा है.साथ में वाक्य लिखा है, "यह एक सपना है." एक बार रहीम ने कहा था, "मैं हमेशा से इंग्लैंड के लिए फ़ुटबॉल खेलना चाहता था."मिडफ़ील्डर राऊल मिरेलेस ने अपनी समूची सीधी टांग पर बनी कलाकृति उनके जीवनगाथा की एक झलक भी पेश करती है.तुर्की के लिए क्लब फ़ुटबॉल खेलने वाले राऊल के गृहनगर पोर्तो का एक चर्च, केबिल कार और इस्तांबुल की एक मस्जिद बनी है.बेशक़ टीम ब्राज़ील आए फ़ुटबॉलरों में टैटुओं से सबसे ज़्यादा सुसज्जित खिलाड़ी हैं.उनके बदन पर सुपरमैन लोगो, ड्रेगन, सलीब समेत युवावस्था में उनकी माँ की तस्वीर और सैन्य पोशाक पहने उनके दादा की तस्वीरें गुदी हैं.अन्य खिलाड़ियों के तरह हावर्ड मैदान पर अपनी शर्ट नहीं उतारते हैं. उनके टैटू थोड़ा व्यक्तिगत हैं.ये तस्वीर उन्होंने जानवरों के अधिकारों के लिए लड़ने वाली संस्था पेटा के अभियान के लिए खिंचवाई थी.मेसी का बाईं पिंडली पर दो छोटे हाथों के नीचे उनके बेटे थिएगो का नाम गुदा है.माना जाता है कि ये डिएगो मेराडोना को 1986 में इंग्लैंड के ख़िलाफ़ क्वार्टर फ़ाइनल में किए गए 'हैंड ऑफ़ गॉड' गोल की ओर इशारा नहीं कर रहे हैं.मैसी का यह टैटू भी मोजे में छुपा रहने के कारण कम ही दिखता है.पुर्तगाल के कप्तान क्रिस्टियानो रोनाल्डो ने अपने बदन पर टैटू नहीं गुदवाया है.वजह यह है कि वे अक़्सर रक्तदान करते हैं और रक्तदान करने वालों को टैटू गुदवाने की सलाह नहीं दी जाती है.ब्रिटेन में तो टैटू गुदवाने के चार माह तक रक्तदान करना प्रतिबंधित भी है.(बीबीसी हिन्दी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)